CELEX: 62013CA0603
Language: mt
Date: 2016-01-21 00:00:00
Title: Kawża C-603/13 P: Sentenza tal-Qorti tal-Ġustizzja (Il-Ħames Awla) tal-21 ta’ Jannar 2016 – Galp Energía España, SA, Petróleos de Portugal (Petrogal), SA, Galp Energia, SGPS, SA vs Il-Kummissjoni Ewropea (Appell — Artikolu 81 KE — Akkordji — Suq Spanjol tal-bitum għall-kisi tal-uċuħ tat-toroq — Tqassim tas-suq u koordinazzjoni tal-prezzijiet — Tul eċċessiv tal-proċedura quddiem il-Qorti Ġenerali — Artikolu 261 TFUE — Regolament (KE) Nru 1/2003 — Artikolu 31 — Ġurisdizzjoni sħiħa — Artikolu 264 TFUE — Annullament parzjali jew totali tad-deċiżjoni tal-Kummissjoni)

14.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/2
            
         Sentenza tal-Qorti tal-Ġustizzja (Il-Ħames Awla) tal-21 ta’ Jannar 2016 – Galp Energía España, SA, Petróleos de Portugal (Petrogal), SA, Galp Energia, SGPS, SA vs Il-Kummissjoni Ewropea
   (Kawża C-603/13 P) (1)
   
   ((Appell - Artikolu 81 KE - Akkordji - Suq Spanjol tal-bitum għall-kisi tal-uċuħ tat-toroq - Tqassim tas-suq u koordinazzjoni tal-prezzijiet - Tul eċċessiv tal-proċedura quddiem il-Qorti Ġenerali - Artikolu 261 TFUE - Regolament (KE) Nru 1/2003 - Artikolu 31 - Ġurisdizzjoni sħiħa - Artikolu 264 TFUE - Annullament parzjali jew totali tad-deċiżjoni tal-Kummissjoni))
   (2016/C 098/02)
   Lingwa tal-proċedura: l-Ingliż
   
      Partijiet
   
   
      Appellanti: Galp Energía España, SA, Petróleos de Portugal (Petrogal), SA, Galp Energia, SGPS, SA (rappreżentanti: M. Slotboom, avukat, G. Gentil Anastácio, avukat)
   
      Parti oħra fil-proċedura: Il-Kummissjoni Ewropea (rappreżentanti: C. Urraca Caviedes u F. Castillo de la Torre, aġenti, J. Rivas Andrés, avukat, G. Eclair-Heath, solicitor)
   
      Dispożittiv
   
   
               1.
            
            
               Is-sentenza tal-Qorti Ġenerali tal-Unjoni Ewropea, tas-16 ta’ Settembru 2013, GALP Energía España et vs Il Kummissjoni (T-462/07, EU:T:2013:459) hija annullata sa fejn tiffissa, fil-punt 3 tad-dispożittiv tagħha, l-ammont il-ġdid tal-multi imposti fuq GALP Energía España SA, Petróleos de Portugal SA u GALP Energía SGPS SA, b’teħid inkunsiderazzjoni tal-konstatazzjoni, magħmula b’mod żbaljat mill-Qorti Ġenerali, abbażi tal-ġurisdizzjoni sħiħa tagħha fil-motivi ta’ din is-sentenza, li tipprovdi li GALP Energía España SA, Petróleos de Portugal SA u GALP Energía SGPS SA kienu jafu bil-parteċipazzjoni ta’ membri oħra tal-akkordju fil-mekkaniżmu ta’ kumpens u li huma setgħu wkoll jipprevedu l-parteċipazzjoni ta’ dawn tal-aħħar fis-sistema ta’ sorveljanza u, għaldaqstant, li huma setgħu jitqiesu responsabbli għal dan.
            
         
               2.
            
            
               Il-kumplament tal-appell huwa miċħud.
            
         
               3.
            
            
               L-ammont tal-multa in solidum imposta fuq GALP Energía España SA u fuq Petróleos de Portugal SA fl-Artikolu 2 tad-Deċiżjoni tal-Kummissjoni C (2007) 4441 finali, tat-3 ta’ Ottubru 2007, dwar proċedura għall-applikazzjoni tal-Artikolu 81 KE [Każ COMP/38710 – Bitum (Spanja)] huwa ffissat għas-somma ta’ EUR 7,7 miljun li minnhom GALP Energía SGPS SA, hija responsabbli in solidum għas-somma ta’ EUR 5,72 miljun.
            
         
               4.
            
            
               GALP Energía España SA, Petróleos de Portugal SA u GALP Energía SGPS SA għandhom ibati żewġ terzi mill-ispejjeż tal-Kummissjoni Ewropea u żewġ terzi mill-ispejjeż rispettivi tagħhom sostnuti fil-kuntest tal-appell kif ukoll l-ispejjeż rispettivi tagħhom relatati mal-proċedura fl-ewwel istanza.
            
         
               5.
            
            
               Il-Kummissjoni Ewropea għandha tbati terz mill-ispejjeż rispettivi tagħha u terz minn dawk ta’ GALP Energía España SA, Petróleos de Portugal SA u GALP Energía SGPS SA marbuta mal-proċedura tal-appell kif ukoll l-ispejjeż relattivi tagħha relatati mal-proċedura fl-ewwel istanza.
            
         
      (1)  ĠU C 24, 25.01.2014.